ai4bharat/Pralekha huggingface dataset:
প্রধানমন্ত্রীরদপ্তর
এটি ডিজিটাল বিপ্লব এবং নতুন প্রজন্মের উদ্ভাবনের শতাব্দী : প্রধানমন্ত্রী মোদী
প্রধানমন্ত্রী এই শতাব্দীকে এশিয়ার শতক হিসেবে রূপান্তরিত করতে বিমস্টেক দেশগুলির মধ্যে সহযোগিতার আহ্বান জানিয়েছেন
বিমস্টেক দেশগুলিতে স্টার্টআপ ক্ষেত্রের প্রাণবন্ত প্রাণশক্তির প্রশংসা করেছেন
নতুন দিল্লি, ১৭ জানুয়ারি, ২০২১
প্রধানমন্ত্রী শ্রী নরেন্দ্র মোদী বলেছেন, বর্তমান শতাব্দীকে এশিয়ার শতক হিসেবে পরিণত করতে বিমস্টেক দেশগুলির কাছে বড় সুযোগ এসেছে। প্রকৃতপক্ষে বিমস্টেক গোষ্ঠীভুক্ত দেশগুলিতে বিশ্বের মোট জনসংখ্যার এক পঞ্চমাংশই বসবাস করেন। এমনকি, এই দেশগুলির সম্মিলিত জিডিপি-র পরিমাণ ৩.৮ ট্রিলিয়ন মার্কিন ডলার। প্রধানমন্ত্রী শ্রী মোদী আজ ভিডিও কনফারেন্সের মাধ্যমে ‘প্রারম্ভ : স্টার্টআপ ইন্ডিয়া আন্তর্জাতিক শীর্ষ সম্মেলন’-এ ভাষণ দিচ্ছিলেন।
প্রধানমন্ত্রী বলেন, বিমস্টেক গোষ্ঠীভুক্ত বাংলাদেশ, ভুটান, ভারত, নেপাল, শ্রীলঙ্কা, মায়ানমার ও থাইল্যান্ডে স্টার্টআপ ক্ষেত্রে এক অভিনব প্রাণবন্ত প্রাণশক্তির সূচনা হয়েছে। তিনি আরও বলেন, এই দেশগুলি ডিজিটাল বিপ্লব এবং নতুন প্রজন্মের উদ্ভাবনের অগ্রভাগে দাঁড়িয়ে রয়েছে। এমনকি, এই শতাব্দী এশিয়া মহাদেশেরও। তাই এটা সময়ের চাহিদা যে, ভবিষ্যৎ প্রযুক্তি এবং শিল্পোদ্যোগীরাও এই অঞ্চল থেকেই উঠে আসবেন। এজন্য প্রধানমন্ত্রী জোর দিয়ে বলেন, এশিয়ার যেসমস্ত দেশের সহযোগিতামূলক মনোভাব রয়েছে তাদের দায়িত্বশীল হয়ে একজোটে এগিয়ে আসতে হবে। প্রধানমন্ত্রী বলেন, এই দেশগুলির মধ্যে এক অভিন্ন সংস্কৃতি, সভ্যতা ও সম্পর্কের ঐতিহ্য রয়েছে। আমরা আমাদের চিন্তাভাবনা, দৃষ্টিভঙ্গী ও সার্বিক কল্যাণের বিষয়গুলি পরস্পরের মধ্যে বিনিময় করি। তাই আমাদের সাফল্যও একে অপরের সঙ্গে ভাগ করে নিতে হবে। যেহেতু বিমস্টেক দেশগুলিতে এক পঞ্চমাংশ মানুষের বাস তাই স্বাভাবিকভাবেই এই দায়িত্ব আমাদের ওপর এসে পড়ে।
প্রধানমন্ত্রী এই অঞ্চলের যুব সম্প্রদায়ের মধ্যে প্রাণবন্ত ভাব, প্রাণশক্তি, ইচ্ছাশক্তি এবং সংযমের এক নতুন সম্ভাবনার দিক উপলব্ধি করেছেন। আর একারণেই তিনি ২০১৮-তে বিমস্টেক শীর্ষ সম্মেলনে প্রযুক্তি ও উদ্ভাবনের ক্ষেত্রে পারস্পরিক সহযোগিতার ওপর গুরুত্ব দিয়েছিলেন। শ্রী মোদী ওই শীর্ষ সম্মেলনে প্রযুক্তি ও উদ্ভাবনের ক্ষেত্রে পারস্পরিক সহযোগিতার ওপরেও গুরুত্ব দিয়েছিলেন। এই শীর্ষ সম্মেলনেই প্রধানমন্ত্রী বিমস্টেক দেশের স্টার্টআপগুলিকে নিয়ে একটি আন্তর্জাতিক সম্মেলন আয়োজনের প্রস্তাব দিয়েছিলেন। আজকের এই স্টার্টআপ শীর্ষ সম্মেলন সেই অঙ্গীকার পুরণের লক্ষ্যেই একটি পদক্ষেপ বলে প্রধানমন্ত্রী অভিমত প্রকাশ করেন।
শ্রী মোদী এই অঞ্চলের দেশগুলির মধ্যে যোগাযোগ এবং বাণিজ্যিক সম্পর্কের প্রসারে চলতি একাধিক পদক্ষেপের কথা উল্লেখ করে ডিজিটাল যোগাযোগ ব্যবস্থার প্রসারে ২০১৮-তে ইন্ডিয়া মোবাইল কংগ্রেসে অংশগ্রহণকারী বিমস্টেক মন্ত্রী পর্যায়ের বৈঠকের কথাও স্মরণ করেন। একইভাবে প্রতিরক্ষা, বিপর্যয় ব্যবস্থাপনা, মহাকাশ, কৃষি এবং বাণিজ্যিক ক্ষেত্রেও বিমস্টেক দেশগুলির মধ্যে সহযোগিতা এগিয়ে চলেছে বলে প্রধানমন্ত্রী অভিমত প্রকাশ করেন। শ্রী মোদী বলেন, এই ক্ষেত্রগুলিতে এক মজবুত সহযোগিতা আমাদের স্টার্টআপগুলির অগ্রগতিতে সহায়ক হবে। সেই সঙ্গে এমন এক মূল্য সংযোজন শৃঙ্খল গড়ে উঠবে যার ফলে এই দেশগুলির মধ্যে পরিকাঠামো, কৃষি ও বাণিজ্যিক ক্ষেত্রে পারস্পরিক সম্পর্ক আরও নিবিড়তর হবে। পক্ষান্তরে, আমাদের স্টার্টআপগুলির কাছে নতুন নতুন সুযোগ তৈরি হবে, যার ফলে এই ক্ষেত্রগুলির অগ্রগতির পথ আরও সুগম হবে বলে প্রধানমন্ত্রী শ্রী মোদী আশাপ্রকাশ করেন।
বিজ্ঞানওপ্রযুক্তিমন্ত্রক
স্বাস্থ্যের বিভিন্ন বিষয় নজরদারীর জন্য ট্যাটু বা উলকির মত সেন্সর
নয়াদিল্লী, ২০ আগস্ট, ২০২০
বিভিন্ন শারীরিক পরীক্ষা-নিরীক্ষার জন্য বড় বড় যন্ত্রপাতির প্রয়োজন হয়। এইসব যন্ত্রপাতি এক জায়গা থেকে অন্য জায়গা নিয়ে যাওয়া বেশ কষ্টসাধ্য। এছাড়া এই ধরণের যন্ত্রের সাহায্যে ২৪ ঘন্টা স্বাস্থ্যের নজরদারি করা সম্ভব নয়। ইন্ডিয়ান ইন্সটিটিউট অফ সায়েন্সের সেন্টার ফর ন্যানো সায়েন্স অ্যান্ড ইঞ্জিনিয়ারিং-এর ডঃ সৌরভ কুমার বিজ্ঞান ও প্রযুক্তি বিভাগের ইন্সপায়ার ফ্যাকাল্টি ফেলোশিপ পেয়েছেন। ডঃ কুমার বর্তমানে এমন একটি যন্ত্র নিয়ে কাজ করছেন যেটি পরিধান করে থাকা সম্ভব। অনেকে যেমন ত্বকের ওপর ট্যাটু বা উল্কি আঁকেন সেরকম অত্যন্ত পাতলা একটি সেন্সর ত্বকের মধ্যে লাগিয়ে রাখলে শরীরের বিভিন্ন গুরুত্বপূর্ণ বিষয় সম্পর্কে জানা যাবে। এরমধ্যে রয়েছে নাড়ির স্পন্দন, শ্বাস-প্রশ্বাসের হার সহ শরীরের নানা গুরুত্বপূর্ণ জৈবিক প্রক্রিয়া। এই যন্ত্রের সাহায্যে রক্তে শর্করার পরিমান সহ ত্বকে কতটা আদ্রতা রয়েছে সেসব তথ্যও পাওয়া যাবে। ডঃ কুমার এই সেন্সার নিয়ে গবেষণার পাশাপাশি তাঁর ছাত্রছাত্রীদের চিকিৎসার জন্য দরকারী বিভিন্ন প্রয়োজনীয় যন্ত্রপাতি উদ্ভাবনের বিষয়ে প্রশিক্ষণ দিয়ে থাকেন।
(CG/CB/NS
কেন্দ্রীয়মন্ত্রিসভা
ব্যবসা বাণিজ্যের বিভিন্ন বিবাদ নিষ্পত্তির জন্য সহযোগিতামূলক ব্যবস্থাপনা গড়ে তুলতে ভারত ও বাংলাদেশের মধ্যে সমঝোতাপত্র স্বাক্ষর
নতুন দিল্লি, ২০ এপ্রিল, ২০২১
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার আজকের বৈঠকে ভারতের ডিরেক্টর জেনারেল অফ ট্রেড রেমেডিস এবং বাংলাদেশের ট্রেড অ্যান্ড ট্যারিফ কমিশনের মধ্যে স্বাক্ষরিত সমঝোতাপত্রটিকে অনুমোদন দেওয়া হয়েছে। ঢাকায় ২৭শে মার্চ স্বাক্ষরিত এই সমঝোতাপত্রের মাধ্যমে উভয় দেশের ব্যবসা-বাণিজ্যের ক্ষেত্রে কোন সমস্যা দেখা দিলে তা সহযোগিতামূলক ব্যবস্থাপনার মাধ্যমে নিষ্পত্তির জন্য এই সমঝোতাপত্র স্বাক্ষরিত হয়েছে।
উদ্দেশ্য :
এই সমঝোতাপত্রের মূল উদ্দেশ্য হল দুটি দেশের মধ্যে ব্যবসা-বাণিজ্যে সহযোগিতা বাড়ানো, তথ্যের আদান-প্রদান, পারস্পরিক দক্ষতা বৃদ্ধি, বিশ্ব বাণিজ্য সংস্থার অ্যান্টি ডাম্পিং নীতি অনুযায়ী বিভিন্ন ব্যবস্থা কার্যকর করা, ভারত ও বাংলাদেশের মধ্যে দ্বিপাক্ষিক বাণিজ্যে সুরক্ষাকবচ গড়ে তোলা।
উভয় দেশের সংশ্লিষ্ট আধিকারিদের মধ্যে আরও সহযোগিতা বৃদ্ধির মধ্য দিয়ে যথাযথ ব্যবসা-বাণিজ্যের নীতি মেনে চলতে উৎসাহ দান, অসাধু পদ্ধতিতে ব্যবসা-বাণিজ্য করতে নিরুৎসাহিত করা এবং দুটি দেশের মধ্যে নিয়ম মেনে ব্যবসা করায় উৎসাহ দানের জন্য এই সমঝোতাপত্র সাহায্য করবে।
CG/CB/AS/
(
প্রধানমন্ত্রীরদপ্তর
ব্রোঞ্জ পদক জয়ের জন্য ভারতীয় বক্সার নিখাত জারিনকে অভিনন্দন প্রধানমন্ত্রীর
নয়াদিল্লি, ১ অক্টোবর, ২০২৩
প্রধানমন্ত্রী শ্রী নরেন্দ্র মোদী চিনের হ্যাংঝাউ-তে এশিয়ান গেমসে বক্সিং প্রতিযোগিতায় ব্রোঞ্জ জয়ের জন্য নিখাত জারিন-কে অভিনন্দন জানিয়েছেন।
এক্স হ্যান্ডেলে এক পোস্টে প্রধানমন্ত্রী বলেছেন :
“এশিয়ান গেমসে দক্ষতা ও দৃঢ়তার মাধ্যমে অসাধারণ সাফল্যের জন্য @nikhat_zareen-কে অভিনন্দন। এই পদক তাঁর অবিচল নিষ্ঠা ও শৃঙ্খলার সাক্ষ্য বহন করছে।”
PG/MP/DM
(
ইস্পাতমন্ত্রক
ইস্পাত তৈরিতে ব্যবহৃত কোক কয়লার বিষয়ে ভারত ও রাশিয়ার মধ্যে স্বাক্ষরিত সমঝোতাপত্রে কেন্দ্রীয় মন্ত্রিসভার অনুমোদন
নয়াদিল্লী, ১৪ জুলাই, ২০২১
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার বৈঠকে ইস্পাত তৈরিতে ব্যবহৃত কোক কয়লার বিষয়ে ভারত ও রাশিয়ার মধ্যে স্বাক্ষরিত সমঝোতাপত্রটি অনুমোদন করা হয়েছে।
সুবিধা :
এই সমঝোতাপত্রের ফলে ইস্পাত ক্ষেত্র উপকৃত হবে কারণ ইস্পাত উৎপাদন ব্যয় হ্রাস পাবে, ফলে দেশে ইস্পাতের দাম কমবে। ভারত ও রাশিয়ার মধ্যে কোক কয়লার বিষয়ে প্রাতিষ্ঠানিক সহযোগিতার পরিবেশ গড়ে উঠবে। এ ছাড়াও ভারত এবং রাশিয়ার মধ্যে সরকারি পর্যায়ে ইস্পাত শিল্পে সহযোগিতা বৃদ্ধি পাবে। এর ফলে কোক কয়লার বিভিন্ন উৎস ব্যবহারের ক্ষেত্রে উভয় দেশের মধ্যে সহযোগিতার পরিবেশ সৃষ্টি হবে।
CG/CB/NS
(Visitor Counter : 103
রাষ্ট্রপতিরসচিবালয়
রাষ্ট্রপতির কাছে থাইল্যান্ড, রোমানিয়া, কাজাকস্তান ও তুরস্কের রাষ্ট্রদূতরা তাঁদের পরিচয়পত্র জমা দিয়েছেন
নতুনদিল্লি, ৭ই জুলাই, ২০২১
রাষ্ট্রপতি শ্রী রামনাথ কোবিন্দ থাইল্যান্ড, রোমানিয়া কাজাকস্তান ও তুরস্কের রাষ্ট্রদূতদের থেকে ভার্চ্যুয়াল পদ্ধতিতে পরিচয়পত্র গ্রহণ করেছেন। যারা নিজেদের নথীপত্র জমা দিয়েছেন, তাঁরা হলেন,
১। থাইল্যান্ডের রাষ্ট্রদূত মিস পাত্রারাত হংটন
২। রোমানিয়ার রাষ্ট্রদূত মিস ড্যানিয়েলা মারিয়ানা সেজোনোভ টানে
৩। কাজাকস্তানের রাষ্ট্রদূত মিঃ নূরলান ঝাল্গাসবায়েব
৪। তুরস্কের রাষ্ট্রদূত ফিরাত সুনেল
রাষ্ট্রপতি চার দেশের রাষ্ট্রদূতদের শুভেচ্ছা জানিয়েছেন। তিনি বলেছেন, ভারতের সঙ্গে এই দেশগুলির সৌহার্দ্যপূর্ণ সম্পর্ক রয়েছে যা শান্তি ও সমৃদ্ধির অভিন্ন ভাবনায় অটুট।
রাষ্ট্রপতি আরো জানান, কোভিড -১৯ মহামারীর বিরুদ্ধে সমন্বিত উদ্যোগ গ্রহণে ভারত সামনের সারিতে রয়েছে। বিশ্বের ওষুধের ভান্ডার হিসেবে পরিচিত, ভারত কোভিড মহামারীর সময় জরুরী ওষুধ ও চিকিৎসা সরঞ্জাম নানা দেশকে সরবরাহ করেছে।
থাইল্যান্ড, রোমানিয়া কাজাকস্তান ও তুরস্কের রাষ্ট্রদূতরা তাঁদের নেতৃবৃন্দের পক্ষ থেকে শুভেচ্ছা জানিয়ে বলেছেন, ভারতের সঙ্গে সম্পর্ক আরো উন্নত করতে তাঁরা অঙ্গীকারবদ্ধ।
CG/CB
(Visitor Counter : 148
বিজ্ঞানওপ্রযুক্তিমন্ত্রক
বাতাসের গুণমান ও জলবায়ু পরিবর্তন সংক্রান্ত যৌথ গবেষণার বিষয়ে জাপানের ন্যাশনাল ইন্সটিটিউট ফর এনভায়রনমেন্টাল স্টাডিজ এবং ভারতের আর্যভট্ট রিসার্চ ইন্সটিটিউট অফ অবজারভেশনাল সায়েন্সেস – এর মধ্যে স্বাক্ষরিত সমঝোতাপত্রটিতে কেন্দ্রীয় মন্ত্রিসভার অনুমোদন
নয়াদিল্লি, ০৮ জুন, ২০২২
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার বৈঠকে বাতাসের গুণমান ও জলবায়ু পরিবর্তন সংক্রান্ত যৌথ গবেষণার বিষয়ে জাপানের ন্যাশনাল ইন্সটিটিউট ফর এনভায়রনমেন্টাল স্টাডিজ এবং ভারতের আর্যভট্ট রিসার্চ ইন্সটিটিউট অফ অবজারভেশনাল সায়েন্সেস – এর মধ্যে স্বাক্ষরিত সমঝোতাপত্রটি অনুমোদন পেয়েছে। নৈনিতালের এআরআইইএস, এ সংক্রান্ত গবেষণায় এর আগে কখনও বিদেশী কোনও প্রতিষ্ঠানের সঙ্গে সমঝোতাপত্র স্বাক্ষর করেনি।
এ ক্ষেত্রে যে বিষয়গুলি নিয়ে কাজ করা হবে, সেগুলি হ’ল:
ক) গবেষণার কাজে ব্যবহৃত সরঞ্জামগুলির যৌথভাবে ব্যবহার
খ) পর্যবেক্ষণের পন্থা-পদ্ধতি নিয়ে বিভিন্ন বৈজ্ঞানিক ও কারিগরি তথ্য আদান-প্রদান
গ) বিভিন্ন বৈজ্ঞানিক প্রতিবেদন ও পর্যবেক্ষণ থেকে প্রাপ্ত তথ্যের যৌথভাবে বিশ্লেষণ
ঘ) যৌথভাবে শিক্ষামূলক ও গবেষণামূলক বিভিন্ন কর্মকান্ড
ঙ) গবেষণার জন্য একটি প্রতিষ্ঠানের গবেষণারত ছাত্রছাত্রী ও বিশেষজ্ঞরা অন্য প্রতিষ্ঠানে যাবেন
চ) যুগ্মভাবে বৈজ্ঞানিক কর্মশালা এবং সেমিনার আয়োজন
এআরআইইএস: কেন্দ্রীয় বিজ্ঞান ও প্রযুক্তি দপ্তরের স্বায়ত্ত্বশাসিত সংস্থা আর্যভট্ট রিসার্চ ইন্সটিটিউট অফ অবজারভেশনাল সায়েন্সেস জ্যোতির্বিজ্ঞান এবং পদার্থ বিজ্ঞানে জ্যোতির্বিজ্ঞান সম্পর্কিত ও পরিবেশ বিজ্ঞানের বিভিন্ন শাখায় গবেষণাধর্মী কাজ করে থাকে। বায়ু দূষণ ও জলবায়ু পরিবর্তন, সূর্য, নক্ষত্র ও ছায়াপথের গঠন ও বিবর্তন নিয়ে এই সংস্থাটি গবেষণা করে থাকে। উন্নত বৈজ্ঞানিক সরঞ্জামের নক্শা তৈরি ও সেই নক্শা অনুযায়ী সংশ্লিষ্ট সরঞ্জামের বিষয়ে এই প্রতিষ্ঠানে বৈজ্ঞানিক, গবেষণারত ছাত্রছাত্রী এবং বিশেষজ্ঞরা কাজ করে থাকেন। মানোরা পিক ও দেবস্থলে প্রতিষ্ঠানের দুটি ক্যাম্পাসেই ইঞ্জিনিয়ার ও কারিগরি বিশেষজ্ঞরা বিভিন্ন সরঞ্জাম তৈরি করেন।
এনআইইএস: পরিবেশে বিভিন্ন বিষয়ে সর্বাত্মক গবেষণার জন্য জাপানের একমাত্র গবেষণা প্রতিষ্ঠান ন্যাশনাল ইন্সটিটিউট ফর এনভায়রনমেন্টাল স্টাডিজ । পরিবেশ রক্ষার জন্য বিভিন্ন গুরুত্বপূর্ণ বিষয় নিয়ে এই প্রতিষ্ঠানে গবেষণা হয়। মৌলিক গবেষণা, তথ্য সংগ্রহ ও তথ্য বিশ্লেষণ এবং পরিবেশের নানা উপাদান সংরক্ষণের কাজ এখানে হয়ে থাকে। জাপানের পরিবেশ সংক্রান্ত বিভিন্ন গবেষণা ও বৈজ্ঞানিক ও সমাজের মধ্যে সেতুবন্ধনের কাজ এই প্রতিষ্ঠান করে থাকে।
CG/CB/SB
(Visitor Counter : 70
প্রধানমন্ত্রীরদপ্তর
দরিদ্র মানুষের কল্যাণই আমাদের সর্বোচ্চ অগ্রাধিকার : প্রধানমন্ত্রী
নতুন দিল্লি, ১৩ এপ্রিল, ২০২২
প্রধানমন্ত্রী শ্রী নরেন্দ্র মোদী বলেছেন, দরিদ্র মানুষের কল্যাণই আমাদের সর্বোচ্চ অগ্রাধিকার। করোনা মহামারীর সময়েও আমরা দরিদ্র মানুষের কল্যাণে অঙ্গিকারবদ্ধ থেকেছি।
শ্রী মোদী আরও বলেছেন, প্রধানমন্ত্রী গরীব কল্যাণ অন্ন যোজনা সাধারণ মানুষকে আশ্বস্ত করেছে যে, তাদের প্রতিটি সমস্যায় সরকার পাশে রয়েছে।
এক ট্যুইটে প্রধানমন্ত্রী বলেছেন;
“দরিদ্র মানুষের কল্যাণে আমরা সর্বোচ্চ অগ্রাধিকার দিয়েছি। করোনা মহামারীর সময়েও আমরা এদের কল্যাণে অঙ্গিকারবদ্ধ থেকেছি। প্রধানমন্ত্রী গরীব কল্যাণ অন্ন যোজনা দেশবাসীকে আশ্বস্ত করেছে যে, সরকার তাদের সব সমস্যার সময় পাশে রয়েছে।”
CG/BD/SKD/
(
বৈদ্যুতিন ও তথ্যপ্রযুক্তি মন্ত্রক
উপযুক্ত প্রযুক্তি ও প্রত্যক্ষ বিদেশি বিনিয়োগ সহ মূলধন এবং দক্ষ মানবসম্পদ নিয়ে এক অগ্রণী দেশ হিসাবে ভারত বিশ্ব অর্থনীতিতে গুরুত্বপূর্ণ অবদান রাখছে : শ্রী রবিশঙ্কর প্রসাদ
নয়াদিল্লি, ০২ জুন, ২০২০
প্রধানমন্ত্রী শ্রী নরেন্দ্র মোদীর নেতৃত্বে কেন্দ্রীয় সরকার ডিজিটাল ইন্ডিয়া হোক বা মেক ইন ইন্ডিয়া অথবা স্টার্ট আপ ইন্ডিয়া - সর্বক্ষেত্রেই আমূল পরিবর্তনে বিশ্বাসী। এই উদ্যোগগুলি সাধারণ মানুষের ক্ষমতায়ন ঘটিয়েছে, ডিজিটাল অন্তর্ভুক্তিকরণে অগ্রণী ভূমিকা নিয়েছে, উদ্ভাবনে উৎসাহ যুগিয়েছে। সেই সঙ্গে, ডিজিটাল ক্ষেত্রে বিশ্বের অগ্রণী দেশ হিসাবে ভারতের মর্যাদা বেড়েছে।
মেক ইন ইন্ডিয়া কর্মসূচির গুরুত্বপূর্ণ একটি বিষয় হ’ল বৈদ্যুতিন সামগ্রী উৎপাদনে উৎসাহদান। ইলেক্ট্রনিক্স সংক্রান্ত জাতীয় নীতি, ২০১৯; সংশোধিত বিশেষ উৎসাহদান কর্মসূচি; ইলেক্ট্রনিক্স ম্যানুফ্যাকচারিং ক্লাস্টার এবং ইলেক্ট্রনিক্স ডেভেলপমেন্ট তহবিল গঠনের মাধ্যমে ভারতের বৈদ্যুতিন সরঞ্জামের উৎপাদন ২০১৪’র ২৯ বিলিয়ন মার্কিন ডলার থেকে বেড়ে ২০১৯ – এ ৭০ বিলিয়ন মার্কিন ডলার হয়েছে। এই সময়েই মোবাইল ফোন উৎপাদন লক্ষ্যণীয় হারে বেড়েছে। ২০১৪-তে ভারতে যেখানে ২টি মোবাইল ফোন উৎপাদন ইউনিট ছিল, সেখান থেকে ভারত এখন বিশ্বের দ্বিতীয় বৃহত্তম মোবাইল ফোন উৎপাদনকারী দেশ হয়ে উঠেছে। ২০১৮-১৯ এ মোবাইল ফোন উৎপাদন বেড়ে হয়েছে ২৯ কোটি। ২০১৪-তে এই উৎপাদন পরিমাণ ছিল ৬ কোটি। একইভাবে, বৈদ্যুতিন সরঞ্জামের রপ্তানি ২০১৪-১৫’র ৩২ হাজার ২৬৩ কোটি টাকা থেকে ২০১৮-১৯ এ বেড়ে হয়েছে ৬১ হাজার ৯০৮ কোটি টাকা। বিশ্ব বৈদ্যুতিন সরঞ্জাম উৎপাদনের ক্ষেত্রে ভারতের অংশ ২০১২’র ১.৩ শতাংশ থেকে বেড়ে ২০১৮’তে ৩ শতাংশ হয়েছে।
প্রধানমন্ত্রী শ্রী মোদী এক আত্মনির্ভর ভারত গঠনের আহ্বান জানিয়েছেন। তার প্রেক্ষিতে ইলেক্ট্রনিক্স ও তথ্য প্রযুক্তি মন্ত্রী শ্রী রবিশঙ্কর প্রসাদ বলেন, আত্মনির্ভর ভারতের উদ্দেশ্য হ’ল – অন্যদের থেকে বিচ্ছিন্ন হওয়া নয়, বরং যথাযথ প্রযুক্তি, প্রত্যক্ষ বিদেশি বিনিয়োগ সহ মূলধন, প্রত্যক্ষ বিদেশি বিনিয়োগের পরিমাণ বাড়ানো ও সুদক্ষ মানবসম্পদকে কাজে লাগিয়ে বিশ্ব অর্থনীতিতে গুরুত্বপূর্ণ ভূমিকাগ্রহণ।
ভারতে এক সহায়ক বাতাবরণ গড়ে তুলে বিশ্ব অর্থনীতিতে ভারসাম্য রাখা প্রয়োজন, যাতে মূল্য-শৃঙ্খল ব্যবস্থাকে বিশ্ব মূল্য-শৃঙ্খল ব্যবস্থায় সঙ্গে যুক্ত করা যায়। এই লক্ষ্যে সরকার তিনটি কর্মসূচি রূপায়ন করছে। এগুলি হ’ল – উৎপাদন সংযুক্ত উৎসাহ ভাতা, ইলেক্ট্রনিক্স সরঞ্জাম ও সেমি-কন্ডাক্টারের উৎপাদন বাড়াতে উৎসাহ দান এবং সংশোধিত ইলেক্ট্রনিক্স ম্যানুফ্যাকচারিং ক্লাস্টার।
এই তিনটি কর্মসূচিতে খরচ ধরা হয়েছে ৫০ হাজার কোটি টাকা। এর ফলে, দেশীয় ইলেক্ট্রনিক্স ম্যানুফ্যাকচারিং ক্ষেত্রের উৎপাদনশীলতা আরও বৃদ্ধি পাবে। নতুন এই কর্মসূচির ফলে, বিনিয়োগ লক্ষ্যণীয় হারে বাড়বে। সেই সঙ্গে, সংস্থাগুলি ২০২৫ সাল নাগাদ ১ লক্ষ কোটি টাকা লেনলেন করবে এবং ৫ লক্ষ প্রত্যক্ষ ও ২৫ লক্ষ পরোক্ষ কর্মসংস্থান সৃষ্টি হবে।
(CG/BD/SB
বিজ্ঞানওপ্রযুক্তিমন্ত্রক
কোভিড-১৯-এর বিরুদ্ধে লড়াইয়ে জিনিসপত্র জীবাণুমুক্ত করার জন্য এআরসিআই এবং ভেহান্ত টেকনলজিস অতিবেগুণী রশ্মীর ব্যবস্থাপনায় একটি যন্ত্র উদ্ভাবন করেছে
নয়াদিল্লি, ১৭ জুলাই, ২০২০
কোভিড-১৯ সংক্রমণের ফলে দেশের অভ্যন্তরে এবং বিদেশে ভ্রমণ করাটা বেশ চিন্তার বিষয় হয়ে দাঁড়িয়েছে। কোথাও বেরোলে জিনিসপত্র সঙ্গে নিয়ে যেতেই হয়। সেই জিনিসপত্র বিভিন্ন লোকের সংস্পর্শে আসে। এর ফলে ভাইরাস সংক্রমণের একটা ঝুঁকি থেকে যায়। লকডাউন পরবর্তী সময়ে বিমানবন্দর, রেলস্টেশন এবং বিভিন্ন বাণিজ্যিক জায়গায় যাত্রী আনাগোনা বৃদ্ধি পাচ্ছে। এই পরিস্থিতিতে কোভিড-১৯-এর সংক্রমণ আটকাতে মালপত্র দ্রুত সংক্রমণমুক্ত করার প্রয়োজনীয় দেখা দিয়েছে।
হায়দরাবাদের ইন্টারন্যাশনাল অ্যাডভান্সড রিসার্চ সেন্টার ফর পাউডার মেটালার্জি অ্যান্ড নিউ মেটেরিয়ালস  এবং নয়ডার ভেহান্ত টেকনলজিস অতিবেগুণী রশ্মীর সাহায্যে জিনিসপত্র সংক্রমণমুক্ত করার জন্য ‘ক্রিটিস্ক্যান’ নামে একটি যন্ত্র উদ্ভাবন করেছে। এআরসিআই, কেন্দ্রের বিজ্ঞান ও প্রযুক্তি দপ্তরের অধীনস্থ একটি স্বায়ত্ত্বশাসিত সংস্থা। ক্রিটিস্ক্যানের সাহায্যে খুব সহজেই দ্রুত বিমানবন্দর, রেল স্টেশন, বাস টার্মিনাল, হোটেল সহ বিভিন্ন বাণিজ্যিক প্রতিষ্ঠানে জিনিসপত্রের চতুর্দিক জীবাণুমুক্ত করা সম্ভব।
অতিবেগুণী রশ্মীর সাহায্যে কোন রাসায়নিক পদার্থ ছাড়াই শুষ্কভাবে একে প্রয়োগ করা সম্ভব। ক্রিটিস্ক্যানে ২৫৪ ন্যানোমিটার ক্ষমতাসম্পন্ন অতিবেগুণী রশ্মীর সাহায্যে মাত্র ৮ সেকেন্ডে ব্যাক্টেরিয়া এবং ভাইরাসকে নিষ্ক্রিয় করা যায়। এখানে যথাযথ সুরক্ষা ব্যবস্থা থাকায় সংশ্লিষ্ট এলাকার কোন কর্মী অথবা যাত্রীদের কোন ক্ষতি হওয়ার আশঙ্কা নেই। তবে, অতিবেগুণী রশ্মীর উৎসের সামনে মানবদেহের কোন অংশ যেন না থাকে, সে ব্যাপারে সতর্ক থাকতে বলা হয়েছে।
এআরসিআই-এর নির্দেশক ডঃ জি পদ্মনাভ বলেছেন, তাঁদের সংস্থা অতিবেগুণী রশ্মী নিয়ে দীর্ঘদিন ধরে কাজ করে আসছে। ভেহান্ত টেকনলজিস কোভিড-১৯ মহামারীর এই সঙ্কটের মধ্যেও এআরসিআই-এর সঙ্গে একযোগে কাজ করে ক্রিটিস্ক্যান তৈরি করেছে। এর ফলে, নিরাপদে ভ্রমণের সময় মালপত্র নিয়ে যাওয়া যাবে।
(CG/CB/DM
সারওরসায়নমন্ত্রক
প্রধানমন্ত্রী ভারতীয় জনৌষধি কেন্দ্র, বিপিপিআই এবং অন্যান্য সংস্থা সাশ্রয়ী মূল্যে প্রয়োজনীয় ওষুধ ও অন্যান্য চিকিৎসা সামগ্রী সরবরাহের জন্য যৌথ উদ্যোগ নিচ্ছে
নতুন দিল্লি, ১৪ মে, ২০২১
প্রধানমন্ত্রী ভারতীয় জনৌষধি কেন্দ্র, ব্যুরো অফ ফার্মা পিএসইউ অফ ইন্ডিয়া , ডিস্ট্রিবিউটার বা বিতরণকারী এবং অন্যান্য সংস্থা যৌথভাবেকোভিড ১৯ অতিমারির বিরুদ্ধে লড়াই চালিয়ে যাচ্ছে ।
১৩-ই মে পর্যন্ত দেশের ৩৬টি রাজ্য/কেন্দ্রশাসিত অঞ্চলের সমস্ত জেলায় ৭,৭৩৩টি প্রধানমন্ত্রী ভারতীয় জনৌষধি কেন্দ্র পরিচালিত হচ্ছে । এই কেন্দ্রগুলির মাধ্যমে ১,৪৪৯ ধরণের ওষুধ, অস্ত্রপচারের ২০৪টি সরঞ্জাম পাওয়া যাচ্ছে । প্রয়োজনীয় ওষুধ এবং অন্যান্য সামগ্রী যেমন – ফেসমাস্ক, স্যানিটাইজারও এইসব কেন্দ্রে পাওয়া যায় । প্রধানমন্ত্রী জনৌষধি পরিযোজনার আওতায় সেরা মানের এন৯৫ ফেস মাস্ক মাত্র ২৫ টাকায় সমস্ত প্রধানমন্ত্রী ভারতীয় জনৌষধি কেন্দ্রগুলিতে পাওয়া যাচ্ছে ।
২০২১-২২ অর্থবর্ষের ১৩ই মে পর্যন্ত বিপিপিআই প্রায় ৮০.১৮ কোটি টাকার ওষুধ বিক্রি করেছে । এরফলে দেশের নাগরিকদের প্রায় ৫০০ কোটি টাকা সাশ্রয় হয়েছে । এর পাশাপাশি ওষুধ সরবরাহ ক্ষেত্রেও বিশেষ গুরুত্ব দেওয়া হয়েছে । বর্তমানে গুরুগ্রাম, গুয়াহাটি এবং চেন্নাইয়ে ওষুধ সঞ্চয় ও বিতরণের জন্য তিনটি আধুনিক গুদামঘর তৈরি করা হয়েছে। এছাড়াও প্রত্যন্ত ও গ্রামীণ অঞ্চলে ওষুধ সরবরাহের জন্য সারা দেশে ৩৭টি ডিস্ট্রিবিউটর নিয়োগ করা হয়েছে ।
২০২০-২১ অর্থবর্ষে কোভিড ১৯ সঙ্কটের শুরু থেকে প্রধানমন্ত্রী ভারতীয় জনৌষধি পরিযোজনা দেশের মানুষের কাছে অত্যাবশ্যকীয় পরিষেবা প্রদান করে আসছে । প্রয়োজনীয় ওষুধ যাতে যথাযথ স্থানে পৌঁছে দেওয়া যায় তার জন্য নিরবচ্ছিন্ন পরিষেবা অব্যাহত রয়েছে । প্রধানমন্ত্রী ভারতীয় জনৌষধি পরিযোজনার আওতায় প্রথম সারির ৩টি ব্র্যান্ডের ওষুধের গড় মূল্য সর্বোচ্চ ৫০ শতাংশ পর্যন্ত কমানো হয়েছে । কোন কোন ক্ষেত্রে জনৌষধি ওষুধের দাম বাজার মূল্যের তুলনায় ৮০-৯০ শতাংশ পর্যন্ত কম রয়েছে । ২০২০-২১ অর্থবর্ষে বিপিপিআই লকডাউন সত্ত্বেও ৬৬৫.৮৩ কোটি টাকার লেনদেন করেছে । এরফলে দেশের মানুষের প্রায় ৪০০০ কোটি টাকা সাশ্রয় হয়েছে । ফেসমাস্ক, হাইড্রক্সিক্লোরোকুইন-এর মতো প্রয়োজনীয় ওষুধের পর্যাপ্ত মজুতের ব্যবস্থা করেছে বিপিপিআই । প্রধানমন্ত্রী ভারতীয় জনৌষধি পরিযোজনার আওতায় মহিলা এবং শিশু সহ সমস্ত মানুষের রোগ প্রতিরোধ ক্ষমতা বৃদ্ধিতে একাধিক পুষ্টিদানকারী পণ্য বিক্রিতে বিশেষ জোর দেওয়া হয়েছে । এই সমস্ত পণ্যের দাম বাজার মূল্যের চেয়ে ৫০-৯০ শতাংশ পর্যন্ত কমও রয়েছে । গত বছর লকডাউনের সময় প্রধানমন্ত্রী ভারতীয় জনৌষধি কেন্দ্র থেকে জেনেরিক ওষুধ সাধারণ মানুষের দোরগোড়ায় পৌঁছে দেওয়া হয়েছে । এই কেন্দ্রের ফার্মাসিস্ট বা স্বাস্থ্যকর্মীরা ‘স্বাস্থ্য কি সিপাহী’ রূপে রোগী এবং বয়স্ক ব্যক্তিদের দরজায় প্রয়োজনীয় ওষুধ পৌঁছে দিয়েছে ।
CG/SS/RAB
(Visitor Counter : 212
প্রধানমন্ত্রীরদপ্তর
প্রধানমন্ত্রী আগামী ২৪শে জুন টয়ক্যাথন-২০২১ –এর অংশগ্রহণকারীদের সঙ্গে আলাপচারিতায় মিলিত হবেন
নতুন দিল্লি, ২২ জুন, ২০২১
প্রধানমন্ত্রী শ্রী নরেন্দ্র মোদী আগামী ২৪শে জুন সকাল ১১টায় ভিডিও কনফারন্সের মাধ্যমে টয়ক্যাথন-২০২১ –এর অংশগ্রহণকারীদের সঙ্গে আলাপচারিতায় মিলিত হবেন।
শিক্ষা, নারী ও শিশু উন্নয়ন, অতিক্ষুদ্র, ক্ষুদ্র ও মাঝারি শিল্পোদ্যোগ, বস্ত্র, তথ্য ও সম্প্রচার মন্ত্রক, শিল্প ও অভ্যন্তরীণ বাণিজ্যের উৎসাহ দানের জন্য দপ্তর এবং সর্বভারতীয় কারিগরি শিক্ষা পর্ষদ যৌথভাবে গত ৫ জানুয়ারি এই টয়ক্যাথন ২০২১ –এর সূচনা করে। মূলত উদ্ভাবনীমূলক খেলনা এবং খেলাধুলোর চিন্তাধারা তৈরির লক্ষ্যেই এই উদ্যোগ নেওয়া হয়েছে। সমগ্র দেশ থেকে প্রায় ১.২ লক্ষ প্রতিযোগী নাম নথিভুক্ত করেছেন এবং টয়ক্যাথন ২০২১ –এর জন্য ১৭ হাজারেরও বেশি চিন্তাধারা জমা দিয়েছেন। ২২ থেকে ২৪শে জুন পর্যন্ত আয়োজিত তিনদিনের অনলাইন টয়ক্যাথন গ্র্যান্ড ফিনালের জন্য এর মধ্যে থেকে ১ হাজার ৫৬৭টি চিন্তাধারা তালিকাভুক্ত করা হয়েছে। কোভিড-১৯ বিধিনিষেধের কারণে এই গ্র্যান্ড ফিনালেতে দলগতভাবে ডিজিটাল খেলনার চিন্তাভাবনা উপস্থাপন করা হবে। পাশাপাশি নন-ডিজিটাল খেলনার ধারণার জন্য একটি পৃথক সশারীরে উপস্থিতি মূলক অনুষ্ঠানেরও আয়োজন করা হবে।
ভারতের অভ্যন্তরীণ বাজারের পাশাপাশি বিশ্বব্যাপী খেলনার বাজার, দেশের উৎপাদন ক্ষেত্রের কাছে এক বিশাল সুযোগ এনে দিয়েছে। টয়ক্যাথন ২০২১ –এর লক্ষ্যই হলো ভারতের খেলনা শিল্পকে উৎসাহিত করে তোলা, যাতে খেলনা বাজারের বিস্তৃত অংশ দখল করা যায়।
অনুষ্ঠানে কেন্দ্রীয় শিক্ষা মন্ত্রীও উপস্থিত থাকবেন।
CG/SS/SKD/
(
লৌউ-শিংউ মন্ত্রালয়
খরিফ মার্কেতিং সিজন ২০২০-২১গী মনুংদা পাঙথোকপা এম.এস.পি.গী থবক-থৌরমশিং
হৌজিক চত্থরিবা খারিফ মার্কেতিং সিজন  ২০২০-২১ অসিদা সরকারনা মমাংগী সিজন্দা পাঙথোকখিবগুম্না হৌজিক চৎনরিবা এম.এস.পি. স্কীমগী মখাদা লৌমীশিংদগী খরিফ ২০২০-২১গী মহৈ-মরোং লৈশিনবগী থবক লেপ্তনা চত্থরি।
খরিফ ২০২০-২১গী ওইনা ০৬.১২.২০২০ ফাওবদা পঞ্জাব, হরিয়ানা, উত্তর প্রদেশ, তেলঙ্গনা, উত্তরাখন্দ, তামিল নাদু, চন্দিগর, জম্মু অমসুং কাশ্মির, কেরেলা, গুজরাত, অন্ধ্র প্রদেশ, ওরিশা অমসুং মহারাস্ত্রগুম্বা লৈশিল্লিবা রাজ্যশিং অমসুং য়ু.তি.শিংদগী মপুং ফানা ফৌ লৈশিনবগী থবক চত্থদুনা এল.এম.তি. ৩৪৪.৮৬ লৈশিন্দুনা মমাংগী চহিদা লৈশিনখিবা এল.এম.তি. ২৮২.৬৬ অদুদগী ২২.০০% হেনখ্রে। পুন্না লৈশিনখিবা এল.এম.তি. ৩৪৪.৮৬ অসিগী মনুংদা পঞ্জাব খক্তদগী এল.এম.তি. ২০২.৭৭ ওইখি হায়রিবা অসি পুন্না লৈশিনখিবগী ৫৮.৭৯% ওইখি।
হৌজিক চত্থরিবা কে.এম.এস.কী লৈশিনবগী থবক থৌরমশিং অসিদগী এম.এস.পি.গী. শেনফম লুপা করোর ৬৫১১১.৩৪ ওইবগা লোয়ননা লৌমী লাখ ৩৫.০৩রোমদা কান্নবা ফংহনখ্রে।
মখা তানা, রাজ্যশিংদগী লাকপা প্রপোজেলদা য়ুম্ফম ওইরগা প্রাইজ সপ্পোর্ত স্কীম গী মখাদা খারিফ মার্কেতিং সিজন ২০২০গী তামিল নাদু, কর্নাতকা, মহারাস্ত্র, তেলঙ্গনা, গুজরাত, হরিয়ানা, উত্তর প্রদেশ, ওরিশা, রাজস্থান অমসুং অন্ধ্র প্রদেশ রাজ্যশিং অসিগীদমক হৱাই অমসুং থাও শুংবদা শিজিন্নবা মরুশিংগী এল.এম.তি. ৪৫.২৪ লৈশিনবগী অয়াবা পীখি। মখা তানা, অন্ধ্র প্রদেশ, কর্নাতকা, তামিল নাদু অমসুং কেরেলা রাজ্যশিং অসিগীদমক য়ুবী অকংবা গী এল.এম.তি ১.২৩ লৈশিন্নবা সেঙ্কসন তৌবগী অয়াবসু পীখি। অতোপ্পা রাজ্যশিং/য়ু.তি.শিংগী ওইনা পি.এস.এস.গী মখাদা হৱাইশিং, থাও শুংবদা শিজিন্নবা মরুশিং অমসুং য়ুবী অকংবা লৈশিন্নবগী প্রপোজেলশিং লাক্লবা মতমদা অয়াবা পীগনি মরমদি করিগুম্বা সেন্ত্রেল নোদেল এজেন্সীশিংনা রাজ্যনা খনবা প্রোক্যুরিং এজেন্সীশিং অসিগী খুত্থাংদা নোতিফাইদ তৌখিবা হর্বেসতিং পেরদ অসিগী মনুংদা হায়রিবা রাজ্যশিং/য়ু.তি.শিং অসিগী কৈথেলগী মমল অসি এম.এস.পি.দগী হন্থখ্রবদি হায়রিবা মহৈ-মরোংশিং অসি রেজিস্তর তৌরবা লৌমীশিংদগী হকথেংননা ২০২০-২১দা নোতিফাইদ তৌখিবা এম.এস.পি.দা হায়রিবা মহৈ মরোংশিং অসিগী এফ.এ.ক্যু. গ্রেদকী লৈশিনবা য়াগনি।
০৬.১২.২০২০ ফাওবদা সরকারনা মখোয়গী নোদেল এজেন্সীশিংগী খুত্থাংদা তামিল নাদু, মহারাস্ত্র, গুজরাত, হরিয়ানা অমসুং রাজস্থানগী লৌমী ৭৬০০২তা কান্নবা পীদুনা লুপা করোর ৭১৮.৫১গী এম.এস.পি. ওইবা মুং, উরাদ, লৈবাক হৱাই অমসুং নুং হৱাই এম.তি. ১৩৩৫৫০.৫৮ লৈশিনখি।
মসিগা চপ মান্ননা মমাংগী চহিদা কোপ্রা এম.তি ২৯৩.৩৪ লৈশিনখিবা অদুগা য়েংনবদা ০৬.১২.২০২০ ফাওবদা কর্নাতকা অমসুং তামিল নাদুগী লৌমী ৩৯৬১দা কান্নবা পীদুনা লুপা করোর ৫২.৪০গী এম.এস.পি. ওইবা য়ুবী অকংবা এম.তি. ৫০৮৯ লৈশিনখ্রে। খ্বাইদগী য়াম্না পুথোকপা রাজ্য অয়াম্বদা য়ুবী অকংবা অমসুং উরাদকী ওইনা মমলশিং অসি এম.এস.পি.গী মথক্তা লৈরি। খারিফকী হৱাইশিং অমসুং থাও শুংবদা শিজিন্নবা মরুশিং ফংবগী মতুং ইন্না মরী লৈনবা রাজ্যশিংনা লেপচবা তারিক্তগী হৌদুনা মরী লৈনবা রাজ্য/য়ু.তি. সরকারশিংনা লৈশিনবগী থবক পাংথোক্নবা মথৌ তাবা থৌরাংশিং লৌখৎপা হৌখ্রে।
এম.এস.পি.গী মখাদা লশিং মরু  লৈশিনবগী থবক থৌরমশিং অসি পঞ্জান, হরিয়ানা, রাজস্থান, মধ্য প্রদেশ, মহারাস্ত্র, গুজরাত, তেলঙ্গনা, অন্ধ্ প্রদেশ, ওরিশা অমসুং কর্নাতকা রাজ্যশিং অসিদা মপুং ফানা চত্থরি। ০৬.১২.২০২০ ফাওবদা লুপা করোর ১১০৮৪.৭৮ ওইবা লশিংগী বেল ৩৮৩২২৫৯ লৈশিন্দুনা লৌমী ৭৫০৭৭৯দা কান্নবা পীখ্রে।
সংখ্যালঘুবিষয়কমন্ত্রক
মুখতার আব্বাস নাকভি : “সংস্কার কেবলমাত্র কিছু নিয়মাবলী নয়”, দেশ ও মানুষের কল্যাণসাধনে “সংস্কার হ’ল সংকল্পগ্রহণ”
নয়াদিল্লি, ২০ জুলাই, ২০২০
কেন্দ্রীয় সংখ্যালঘু বিষয়ক মন্ত্রী শ্রী মুখতার আব্বাস নাকভি বলেছেন, “সংস্কার কেবলমাত্র কিছু নিয়মাবলী নয়” দেশ ও মানুষের কল্যাণসাধনে ‘সংস্কার হল সংকল্পগ্রহণ”। দিল্লি বিশ্ববিদ্যালয়ের সেন্টার ফর ভোকেশনাল ডেভেলপমেন্ট ইন হায়ার এডুকেশন শীর্ষক অনুষ্ঠানের উদ্বোধনী সভায় জাতি ও পরবর্তী প্রজন্ম গঠনে সাংবাদিকতা, গনমাধ্যম ও সিনেমার ভূমিকা সম্পর্কে শ্রী নাকভি ভাষণ দিচ্ছিলেন। সভায় শ্রী নাকভি আরও বলেন, সরকার, রাজনীতি, সিনেমা ও গনমাধ্যম একে অপরের সঙ্গে যুক্ত। সমাজের সংবেদনশীল এই দিকগুলি পারস্পরিক সম্পর্ককে নিবিড় করতে গুরুত্বপূর্ণ মঞ্চ হিসাবে কাজ করে।
শ্রী নাকভি আরও বলেন, সঙ্কটের এই সময় সরকার, সমাজ, সিনেমা ও গনমাধ্যম – ৪টি দেহের ১টি আত্মা হিসাবে নিরন্তর কাজ করে চলেছে। ইতিহাসে বারবার প্রমাণিত হয়েছে, দেশ যখনই সঙ্কটে পড়েছে – এই ৪টি স্তম্ভ একজোট হয়ে পরিস্থিতির মোকাবিলা করেছে। এমনকি, ৪টি স্তম্ভের এই লড়াই জাতীয় স্বার্থ ও মানুষের কল্যাণে সম্পূর্ণ সততা বজায় রেখে পরিচালিত হয়েছে। সমগ্র বিশ্ব যখন কয়েক দশক পর করোনা মহামারীর মতো সঙ্কটের মোকাবিলা করছে, তখন এমন অনেক প্রজন্ম যাঁদের আর অস্তিত্বই নেই, তাঁরা এ ধরনের চ্যালেঞ্জের সম্ভবত কখনই সম্মুখীন হননি। অবশ্য, আমরা সমাজ, সরকার, সিনেমা ও গনমাধ্যমের পক্ষ থেকে বর্তমান পরিস্থিতি মোকাবিলায় কোনও রকম কার্পন্য করছি না। স্বাভাবিকভাবেই এই ৪টি স্তম্ভ সমস্যা নিরসনের অঙ্গ হয়ে উঠেছে। আজ করোনা মহামারীর সময় সমাজের প্রতিটি শ্রেণী কর্মসংস্কৃতি ও জীবনশৈলীতে এক আমূল পরিবর্তন লক্ষ্য করছে।
শ্রী নাকভি বলেন, করোনা মহামারী ও লকডাউনের সময় মানুষের খবরের কাগজ পড়ার অভ্যাস যেমন অব্যাহত থেকেছে, তেমনই তাঁরা সিনেমাকেও জীবন থেকে সরিয়ে রাখেননি। বর্তমান পরিস্থিতি বৈদ্যুতিন মিডিয়া ও ডিজিটাল প্যাটফর্মে বড় প্রভাব না ফেললেও নিউজ চ্যানেলগুলিতে এর প্রভাব লক্ষ্য করা যাচ্ছে। ভারতীয় গনমাধ্যম ও সিনেমা, সঙ্কটের সময় বারবার যে গঠনমূলক ভূমিকা পালন করেছে, তার উল্লেখ ইতিহাসে রয়েছে। বর্তমানে বৈদ্যুতিন, মুদ্রণ ও ডিজিটাল মিডিয়া দেশের প্রায় ৮০ শতাংশ মানুষের কাছে নিজেদের উপস্থিতি প্রমাণ করতে পেরেছে। তাই, খবরের কাগজ, টেলিভিশন, বেতার ও ডিজিটাল প্ল্যাটফর্মগুলি শহর থেকে প্রত্যন্ত গ্রামে প্রায় প্রতিটি কোণায় তথ্য ছড়িয়ে দেওয়ার ক্ষেত্রে গুরুত্বপূর্ণ ভূমিকা পালন করেছে। এমনকি, ডিজিটাল মিডিয়া আমাদের জীবনের একটি অঙ্গ হয়ে উঠেছে। এই মাধ্যমগুলি গঠনমূলক সমালোচনার মাধ্যমে সরকারি ব্যবস্থাকে সদা জাগ্রত রেখেছে বলেও শ্রী নাকভি অভিমত প্রকাশ করেন।
(CG/BD/SB